Fear of Music

Fear of Music é o terceiro álbum de estudio da banda estadounidense de New Wave Talking Heads, editado o 3 de agosto de 1979 a través do selo Sire Records. Foi gravado en varios lugares de Nova York entre abril e maio de 1979, e foi producido pola banda e por Brian Eno. O disco entrou na lista Billboard 200 no número 21, e chegou ao 33 da lista británica de álbums. Tres temas foron publicados como sinxelos entre 1979 e 1980: "Life During Wartime", "I Zimbra" e "Cities". O álbum foi certificado ouro nos Estados Unidos en 1985.

Fear of Music recibiu recensións favorables da crítica. As louvanzas centráronse sobre todo nos seus ritmos pouco convencionais e as interpretacións líricas do líder David Byrne. O disco adoita a ser considerado un dos mellores de Talking Heads. No ano 2006 foi remasterizado e editado con catro cancións extra.

 Listaxe de cancións 

 O LP orixinal acredita todos os temas a David Byrne agás "I Zimbra". Despois das queixas dos outros membros, os créditos foron trocados para os que aparecen arriba nas edicións en CD posteriores.
 Unha edición limitada do LP en Reino Unido inclúe "Psycho Killer" e "New Feeling", do álbum de estrea da banda, Talking Heads: 77, nun disco de 7" extra.

 A edición remasterizada foi producida por Andy Zax coa axuda de Talking Heads, e foi mesturado por Brian Kehew.

Categoría:Álbums de Talking Heads
Categoría:Álbums musicais de 1979
Categoría:Álbums producidos por Brian Eno
Categoría:Álbums de Sire Records